CELEX: 32019D0641
Language: hu
Date: 2019-04-17 00:00:00
Title: A Bizottság (EU) 2019/641 végrehajtási határozata (2019. április 17.) az Írország által az 528/2012/EU európai parlamenti és tanácsi rendelet 36. cikkének megfelelően előterjesztett, 1R-transz-fenotrint tartalmazó biocid termékcsaládra vonatkozóan megadott engedéllyel kapcsolatos feltételekről (az értesítés a C(2019) 2837. számú dokumentummal történt) (EGT-vonatkozású szöveg.)

24.4.2019   
               
               
                  HU
               
               
                  Az Európai Unió Hivatalos Lapja
               
               
                  L 109/26
               
            
         A BIZOTTSÁG (EU) 2019/641 VÉGREHAJTÁSI HATÁROZATA
         (2019. április 17.)
         az Írország által az 528/2012/EU európai parlamenti és tanácsi rendelet 36. cikkének megfelelően előterjesztett, 1R-transz-fenotrint tartalmazó biocid termékcsaládra vonatkozóan megadott engedéllyel kapcsolatos feltételekről
         
            
               (az értesítés a C(2019) 2837. számú dokumentummal történt)
            
         
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a biocid termékek forgalmazásáról és felhasználásáról szóló, 2012. május 22-i 528/2012/EU európai parlamenti és tanácsi rendeletre (1) és különösen annak 36. cikke (3) bekezdésére,
         mivel:
         
                     (1)
                  
                  
                     2015. augusztus 20-án a CSI-Europe vállalat (a továbbiakban: a kérelmező) párhuzamos kölcsönös elismerés iránti kérelmet nyújtott be számos tagállam, többek között Németország (a továbbiakban: az érintett tagállamok) illetékes hatóságához egy hangyák elleni, csalétek-alapú, 1R-transz-fenotrint tartalmazó biocid rovarölő termékcsalád (a továbbiakban: vitatott termékcsalád) tekintetében. Írország az 528/2012/EU rendelet 34. cikkének (1) bekezdésében említett kérelem értékeléséért felelős tagállamként (a továbbiakban: referencia-tagállam) járt el.
                  
               
                     (2)
                  
                  
                     Németország az 528/2012/EU rendelet 35. cikkének (2) bekezdése alapján 2017. június 30-án a koordinációs csoport és a kérelmező elé terjesztette ellenvetéseit, és jelezte, hogy a vitatott termékcsalád nem felel meg a szóban forgó rendelet 19. cikke (1) bekezdése b) pontjának i. alpontjában megállapított feltételnek.
                  
               
                     (3)
                  
                  
                     Németország úgy véli, hogy a kérelmező által benyújtott és a referencia-tagállam által értékelt hatékonysági adatok nem elfogadhatóak. Németország megkérdőjelezi, hogy a csalitermékek ízletességét kellően demonstrálták a laboratóriumi vizsgálatok során. Megkérdőjelezi a helyszíni vizsgálat érvényességét is, mivel azt nem tavasszal végezték el, valamint a kérelmező által végzett statisztikai elemzés érvényességét is. Továbbá Németország nem ért egyet a referencia-tagállam által az 528/2012/EU rendelet VI. mellékletének 12. pontjában említett szakértői vélemények alapján hozott döntéssel.
                  
               
                     (4)
                  
                  
                     A koordinációs csoport titkársága felkérte az érintett tagállamokat és a kérelmezőt, hogy tegyék meg az előterjesztéssel kapcsolatos írásbeli észrevételeiket. Belgium, Németország, Luxemburg, Hollandia, az Egyesült Királyság és a kérelmező nyújtottak be észrevételeket. Az előterjesztést a koordinációs csoport 2017. szeptember 26-i ülésén is megvitatták.
                  
               
                     (5)
                  
                  
                     mivel a koordinációs csoportban nem sikerült megállapodásra jutni, a referencia-tagállam 2018. január 16-án az 528/2012/EU rendelet 36. cikkének (1) bekezdése értelmében a Bizottság elé terjesztette a megoldatlan kifogásokat. A referencia-tagállam részletes beszámolót küldött a Bizottságnak azokról a kérdésekről, amelyekkel kapcsolatban a tagállamok nem tudtak megállapodásra jutni, továbbá véleménykülönbségük okairól. A szóban forgó beszámoló egy-egy példányát az érintett tagállamok és a kérelmező is megkapták.
                  
               
                     (6)
                  
                  
                     2018. február 16-án a Bizottság az 528/2012/EU rendelet 36. cikke (2) bekezdésének értelmében kikérte az Európai Vegyianyag-ügynökség (a továbbiakban: Ügynökség) véleményét számos, a megoldatlan kifogásokra vonatkozó kérdésben.
                  
               
                     (7)
                  
                  
                     Az Ügynökség 2018. október 18-án fogadta el véleményét (2).
                  
               
                     (8)
                  
                  
                     Az Ügynökség szerint a vitatott termékcsaládba tartozó csalitermékek ízletessége az igényelt felhasználás tekintetében megfelelően bizonyított.
                  
               
                     (9)
                  
                  
                     Továbbá, az Ügynökség véleménye szerint a helyszíni vizsgálat érvényes, mivel a kezelt fészkekben a hangyapopuláció nagyobb arányú csökkenését mutatja a kontrolfészkekhez képest. Az Ügynökség úgy véli, hogy a kérelmező által végzett helyszíni vizsgálat eredményeinek statisztikai elemzése elfogadható. Figyelembe véve a kérelem benyújtásakor alkalmazandó, megállapodás szerinti uniós iránymutatást (3), az Ügynökség arra a következtetésre jut, hogy a kérelmező által szolgáltatott helyszíni adatok megfelelően bizonyítják a vitatott termékcsalád hatékonyságát az igényelt felhasználás tekintetében.
                  
               
                     (10)
                  
                  
                     Az Ügynökség véleménye alapján a vitatott termékcsalád az 528/2012/EU rendelet 19. cikke (1) bekezdése b) pontjának i. alpontja szerint kellően hatékony.
                  
               
                     (11)
                  
                  
                     Az e határozatban előírt intézkedések összhangban vannak a biocid termékekkel foglalkozó állandó bizottság véleményével,
                  
               ELFOGADTA EZT A HATÁROZATOT:
         
            1. cikk
            Ez a határozat a biocid termékek nyilvántartásában a BC-LR019221-36 ügyszámmal azonosított termékcsaládra vonatkozik.
         
         
            2. cikk
            Az 1. cikkben említett biocid termékcsalád megfelel az 528/2012/EU rendelet 19. cikke (1) bekezdése b) pontjának i. alpontjában megállapított feltételnek.
         
         
            3. cikk
            Ennek a határozatnak a tagállamok a címzettjei.
         
         
            Kelt Brüsszelben, 2019. április 17-én.
            
               
                  a Bizottság részéről
               
               Jyrki KATAINEN
               
                  alelnök
               
            
         
         
            (1)  HL L 167., 2012.6.27., 1. o.
         
         
            (2)  Az ECHA 2018. október 18-i véleménye hangyák elleni,1R-transz-fenotrint tartalmazó PT 18 biocid termékcsalád kölcsönös elismerési eljárása során felmerült megoldatlan kifogásokra vonatkozó, az 528/2012/EU rendelet 38. cikke szerinti kérelemről (ECHA/BPC/216/2018).
         
            (3)  Szakmai útmutató a termékértékeléshez (2012) – A 18. terméktípusra: rovarölő és atkaölő szerek, valamint más ízeltlábúak elleni védekezésre használt szerek; és a 19. terméktípusra: riasztó- és csalogatószerek (csak az ízeltlábúak esetében); vonatkozó hatékonysági vizsgálatok.
         https://echa.europa.eu/documents/10162/16960215/bpd_guid_tnsg_efficacy_pt18-19_final_en.pdf/9c72241e-0eea-4f23-8e5f-f52d00a83382